​ພັກ​ຝ່າຍ​ຄ້ານໃໝ່ຂອງມຽນມາ
​ອະດີດສະມາຊິກພັກ​ຝ່າຍ​ຄ້ານຊັ້ນນໍາ​ຂອງ​ມຽນມາ ຕັ້ງ​ພັກ​ການ​ເມືອງ​ໃໝ່ ຫວັງຈະລົງແຂ່ງໃນການເລືອກ​ຕັ້ງ ປາຍປີນີ້.
ບັນດາສະມາຊິກເກົ່າຂອງພັກຝ່າຍຄ້ານຊັ້ນນຳຂອງມຽນມາໄດ້ເປິດ ສຳນັກງານໃຫ່ຽ ຂອງພັກການເມືອງໃໝ່ ໃນຄວາມຫວັງທີ່ຈະສົ່ງຜູ້ສະມັກເຂົ້າແຂ່ງຂັນ ໃນການເລືອກ ຕັ້ງທີ່ທາງອໍານາດປົກຄອງທະຫານທີ່ໄດ້ຮັບປາກໄວ້ວ່າຈະຈັດຂຶ້ນໃນປາຍປີນີ້ ສະມາຊິກສວ່ນໃຫ່ຽຂອງພັກການເມືອງໃໝ່ ທີ່ຊື່ວ່າ National Democratic Force ຫລື ພະລັງປະຊາທິປະໄຕແຫ່ງຊາດ ແມ່ນສະມາຊິກເກົ່າຂອງພັກສັນນິບາດແຫ່ງຊາດ ເພື່ອປະຊາທິປະໄຕ ຫລື NLD ຂອງທ່ານນາງ ອອງຊານ ຊູ ຈີ ພັກ NLD ໄດ້ຊະນະການແລືອກຕັ້ງຄັ້ງສຸດທ້າຍໃນປີ 1990 ແຕ່ໄດ້ຖືກຂັດຂວາງ ບໍ່ໃຫ້ໄດ້ເຂົ້າກໍາອໍານາດ ພັກດັ່ງກ່າວກໍາລັງປະທ້ວງການເລືອກຕັ້ງທີ່ຈະມີຂຶ້ນນີ້ ໂດຍ ບໍ່ຍອມຈົດທະບຽນເຂົ້າຮ່ວມແຂ່ງຂັນເລືອກຕັ້ງ ແລະໄດ້ຖືກລັດຖະບານໄດ້ປະກາດໃຫ້ ເປັນພັກນອກກົດໝາຍ ພັກຝ່າຍຄ້ານໃໝ່ນີ້ ຈະລົງເລືອກຕັ້ງແຂ່ງກັບພັກການເມືອງໃໝ່ 37 ພັກ ແລະອີກ 5 ກຸ່ມ ທີ່ມີຢູ່ແລ້ວນັ້ນ ໃນການເລືອກຕັ້ງໃນປາຍປີນີ້ ທີ່ທາງຝ່າຍລັດຖະບານທະຫານຍັງບໍ່ທັນ ໄດ້ກຳນົດວັນເວລາແນ່ນອນເທື່ອ